C 421/40
LT
Europos Sąjungos oficialusis leidinys
2022 11 4
Atstovavimas pasirašant dotacijų susitarimus 4 žingsnis.
Ataskaitos ir išmokos.
Prieš prašydamas Komisijos ir (arba) agentūros išmokų pagal tiesioginio valdymo dotacijos susitarimą, paramos gavėjas pirmiausia turi deklaruoti išlaidas vadovaujančiajai institucijai pagal pasidalijamojo valdymo dotacijos susitarimą.
Vadovaujančioji institucija informuos paramos gavėją apie tai, kada išlaidos deklaruojamos Komisijai pagal pasidalijamojo valdymo principą.
Išlaidos jokiu būdu neturėtų būti pirmiausia įtraukiamos į mokėjimo paraišką pagal tiesioginio valdymo dotaciją, nes dėl to jos taptų netinkamos finansuoti iš kito fondo. — Tik vadovaujančiajai institucijai deklaravus išlaidas Komisijai, paramos gavėjas ir (arba) koordinatorius įkelia į e. dotacijų valdymo sistemą vadovaujančiajai institucijai pateiktos deklaracijos kopiją ir kartu įveda visą informaciją apie veiksmo įgyvendinimą, kaip reikalaujama pagal tiesioginio valdymo programos taisykles. — Jei regiono patvirtinantis pareigūnas reikalauja tiesioginio valdymo dotacijos finansinių ataskaitų sertifikato, auditorius taip pat gali remtis pasidalijamojo valdymo išlaidų audito pažymomis, jei jos apima tas pačias išlaidas ir identiškas tinkamumo sąlygas. — Abi paramą teikiančios institucijos patikrins išlaidas pagal savo taikomas taisykles taip pat, kaip ir ne sinergijos veiksmų atveju, ir, jei išlaidos bus patvirtintos, įprasta tvarka susitars dėl jų apmokėjimo.